OzLabs/hebrew-wiki-articles huggingface dataset:
גבעות גברו

גבעות גברו (באנגלית: Gabbro Hills) הם קבוצה של רכסי הרים מבותרים וטרשיים ושל גבעות חוף, המהווים חלק מהרי המלכה מוד, והגובלות במדף הקרח רוס באזור חוף דופק של שטח חסות רוס, שבאנטארקטיקה.

הגבעות ממוקמות בין קרחון בארט לבין קרחון גואו.

אורך רכס הגבעות (מצפון לדרום) 22.2 קילומטרים והן משתרעות לכיון דרום עד למעבר רואופברייק הסמוך להר לאנו.

שיא גובה רכס הגבעות מתנשא לגובה של 1,500 מטרים מעל פני הים.

== היסטוריה ==
=== מקור השם ===

שמן של הגבעות ניתן להם על ידי משלחת הסקר הגאולוגי האנטארקטי של ניו זילנד (New Zealand Geological Survey Antarctic Expedition), אשר חקרה את אנטארקטיקה בין השנים 1963 – 1964.

השם ניתן לגבעות בשל השכיחות של גברו, סלע יסוד פלוטוני גס גביש דל בסיליקה ועשיר בברזל ובמגנזיום, באזור.

== לקריאה נוספת ==

<div class="mw-content-ltr">• Paulsen, Timothy & Encarnación, John & Grunow, Anne. (2004), [https://www.researchgate.net/figure/Simplified-map-showing-the-geology-of-the-Shackleton-Glacier-area-modified-from-Mirsky_fig7_249547313 Structure and timing of transpressional deformation in the Shackleton Glacier area, Ross Orogen, Antarctica], Journal of The Geological Society - J GEOL SOC. 161. 1027-1038. 10.1144/0016-764903-040. </div>

<div class="mw-content-ltr">• Edmund Stump, [https://books.google.co.il/books?id=tS-GueGKj68C&pg=PA214&lpg=PA214&dq=%22Gabbro+Hills%22&source=bl&ots=5dExbD7ZCJ&sig=ACfU3U3xUoYAjauCW6xjIlubQwRY7rFGgQ&hl=en&sa=X&ved=2ahUKEwiHsuqUmIf0AhXJN8AKHVQrCesQ6AF6BAgSEAM#v=onepage&q=%22Gabbro%20Hills%22&f=false The Ross Orogen of the Transantarctic Mountains], PP 150, 172, 214</div>

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA188&dq=%22Gabbro+Hills%22&hl=en&sa=X&ved=2ahUKEwiO88SVmYf0AhVFoVwKHdxYAocQ6AF6BAgCEAI#v=onepage&q=%22Gabbro%20Hills%22&f=false The Transantarctic Mountains: Rocks, Ice, Meteorites and Water], P 188</div>

== קישורים חיצוניים ==
* [https://www.adam.antarcticanz.govt.nz/nodes/view/20839 גבעות גברו] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=5045&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעות גברו] באתר הגאזט האנטארקטי המשווה SCAR של ממשלת אוסטרליה

== הערות שוליים ==

גברו
גברו
חורול (נהר)

אגן הנהר
חורול (באוקראינית: Хорол) הוא נהר באוקראינה, אחד מיובליו העיקריים של הפְּסֶל.
== גאוגרפיה ==
אורכו של הנהר 308 קילומטרים, ושטח אגן הניקוז שלו הוא כ-3,870 קמ"ר. רוחבו נע בין 10 ל-60 מטרים, בטרם הוא נשפך לנהר הפסל.<ref>[http://bse.sci-lib.com/article119695.html Хорол (река)], Great Soviet Encyclopedia</ref>

הנהר קופא בסוף נובמבר – תחילת דצמבר, ומפשיר במרץ.

הערים המרכזיות ששוכנות לגדותיו הן חורול, מירהורוד וליפובה דולינה.

בעמק הנהר נמצא יישוב מתקופת הברונזה וכן יישובים סלביים מוקדמים ושטחי הקבורה.

==קישורים חיצוניים==

==הערות שוליים==

קטגוריה:אוקראינה: נהרות ונחלים
קטגוריה:יובלי הדנייפר
מייק קרי

מייקל ט. ו. קרי (באנגלית: Michael T. W. Carey; נולד ב-13 במרץ 1971) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-15 של מדינת אוהיו, מאז נובמבר 2021. קרי, חבר המפלגה הרפובליקנית, נבחר לראשונה אל הקונגרס האמריקאי בבחירות מיוחדות שנערכו בעקבות התפטרותו של סטיב סטייברז. המחוז כולל את החלקים הדרומיים של בירת אוהיו, קולומבוס, וכן קהילות ממערב ומדרום לעיר.

== ביוגרפיה ==
קרי גדל בכפר סבינה (Sabina) שבמחוז קלינטון באוהיו. לאחר שלמד בבית הספר התיכון איסט קלינטון, הוא קיבל תואר אקדמי מסוג "Associate of Arts" בכלכלה מהמכון הצבאי מריון ולאחר מכן תואר ראשון בהיסטוריה מאוניברסיטת המדינה של אוהיו.

בשנים 1989–1999 שירת קרי במשמר הלאומי של צבא ארצות הברית. כסטודנט בקולג' עבד כעוזר של מרל גרייס קרנס, חברת הסנאט המדינתי של אוהיו. לאחר מכן עבד כסגן נשיא לענייני ממשל ב-"American Consolidated Natural Resources", חברת פחם אמריקאית. בעבר הוסיף להיות יושב ראש מועצת המנהלים של איגוד הפחם באוהיו. במהלך הבחירות לנשיאות ארצות הברית 2004 ובאלו שאחריהן, פיתח קרי תעמולה שלילית נגד מועמדי המפלגה הדמוקרטית ג'ון קרי וברק אובמה.

בשנת 2021 קרי היה מועמד המפלגה הרפובליקנית בבחירות המיוחדות אל בית הנבחרים של ארצות הברית שנערכו במחוז הקונגרס ה-15 של אוהיו. במהלך מסע הבחירות שלו, קרי זכה לתמיכה מצד נשיא ארצות הברית לשעבר דונלד טראמפ וסגנו מייק פנס. קרי הוא חבר קרוב של קורי לבנדובסקי, מנהל מטה הבחירות של טראמפ במהלך הבחירות לנשיאות ארצות הברית 2016. לפי דיווחים שונים, לבנדובסקי סייע לקרי בהבטחת תמיכתו של טראמפ. קרי מיקד את מסע הבחירות שלו סביב תמיכתו של טראמפ.

בבחירות המקדימות קיבל קרי את מרב התרומות הכספיות מבין 11 המתמודדים בפריימריז, כולל מתורמים מחוץ לאוהיו ואישים בתעשיות הפחם והכרייה. המירוץ תואר על ידי פרשנים פוליטיים ועיתונאים כמבחן להשפעתו של טראמפ על הפוליטיקה הרפובליקנית. קרי ניצח בבחירות המיוחדות ב-2 בנובמבר, והושבע לתפקידו כיומיים לאחר מכן.

== קישורים חיצוניים ==

* 

* 

==הערות שוליים==

קטגוריה:בוגרי אוניברסיטת המדינה של אוהיו
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:שדלנים אמריקאים
קטגוריה:אמריקאים שנולדו ב-1971
השמלה החדשה שלי

השמלה החדשה שלי הוא סינגל שהוקלט על ידי הזמר-יוצר הישראלי רן דנקר. השיר יצא לאור בהוצאת חברת התקליטים NMC, ב-18 באוקטובר 2021, כסינגל עתידי מתוך אלבום האולפן השני שלו. הוא נכתב על ידי נועה גולנדסקי ומאי ספדיה, שגם הלחינה את השיר לצד דנקר, אליה רוסיליו ואורן עמנואל.

== רקע ==
השיר נכתב והופק כשנתיים לפני צאתו. דנקר החליט לדחות את מועד פרסומו עם פרוץ מגפת הקורונה בישראל, שכן האפילה על תעשיית המוזיקה במדינה. שבעה חודשים אחרי יציאת השיר "כואב אבל מתוק", דנקר הוציא לאור את הסינגל "בית משוגעים", גם הוא מתוך אלבום עתידי שלו, אותו כתב והלחין יחד עם המוזיקאים ג'ורדי ורון ביטון במהלך מפגש שערכו באולפן ההקלטות של ג'ורדי בחיפה. "השמלה החדשה שלי" פורסם כחצי שנה אחר כך.

== תוכן השיר ==
דנקר הוא ביסקסואל מוצהר. בשירו הוא שובר את הנורמות החברתיות המכתיבות את מוטיב הגבריות אצל זכרים, באמצעות לבישת פריט (שמלה), המזוהה עם המין הנשי. הוא מאדיר את הפלורליזם, חירות המחשבה וחופש הביטוי. מילות השיר בעלות סממנים פרו-להט"בים ("היא (השמלה) ישבה יותר מדי שנים בתוך ארון סגור" – משמעות נסתרת ליציאה מהארון).

== וידאו קליפ ==
הווידאו קליפ הרשמי של השיר הועלה לערוץ היוטיוב של דנקר ביום צאת הסינגל. הקליפ בוים על ידי עומר טובי וצולם בתיאטרון ירושלים. בחלקו הראשון של הקליפ דנקר רוקד ושר ברחבי ברחבי האולם ובמדרגות האדומות של התיטרון כשהוא לבוש טוקסידו שחור ולקראת סוף הקליפ עובר ללבוש שמלת טוקסידו גרנדיוזית וחגיגית שעוצבה ונתפרה על ידי המעצבת נינה דבש בהשראת השמלה של בילי פורטר בטקס פרסי אוסקר ה-91 שהתקיים בפברואר 2019. מספר הצפיות לקליפ עומד על מעל ל-6 מיליון (נכון למרץ 2023).

== מיקומי שיא ==

== קישורים חיצוניים ==

* 
* 

== הערות שוליים ==

קטגוריה:שירי רן דנקר
קטגוריה:שירים בעברית
קטגוריה:שירים שנכתבו על ידי מאי ספדיה
קטגוריה:שירים על ביגוד ואופנה
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת NMC יונייטד אנטרטיינמנט
צ'ופ

צ'ופ (בהונגרית: Csap; באוקראינית: Чоп; ביידיש: טשאָפּ) היא עיר בזקרפטיה שבאוקראינה. עד לשואה הייתה בה קהילה יהודית.

צ'ופ מיושבת מאז המאה ה-13, והיא הוזכרה לראשונה בשנת 1281. העיר הקרובה היא זאהון וביניהן מפריד נהר.

העיירה הייתה חלק מהונגריה עד שנת 1920 אז נחתם חוזה טריאנון והעיירה הועברה לשליטת אוקראינה. מכיוון שבצ'ופ היה צומת רכבות אסטרטגי, במלחמת העולם השנייה בשלהי 1944, התרחש בצ'ופ קרב בן חודש ימים בין כוחות גרמנים לסובייטיים וב-23 בנובמבר 1944, כבש הצבא האדום את הכפר, אך זה היה מאוחר מידי בשביל יהודי העיר שכבר גורשו משם.

== יהודי צ'ופ ==
עגלת חברה קדישא בעיירה צ'ופ. בעגלה זו נשאו יהודי הקהילה את מתיהם לקבורה
היהודים הראשונים התיישבו כנראה בצ'ופ במחצית הראשונה של המאה ה-19. בשנת 1880 מנתה האוכלוסייה היהודית 133 מתוך 1,178 (11% מכלל האוכלוסייה). המשפחות היהודיות של צ'ופ היו חקלאים וחלקם היו שותפים בארגוני הנוער הציוניים. בכפר הייתה חברה קדישא.

בשנת 1941 רבים מיהודי צ'ופ גויסו לגדודי העבודה ההונגריים לעבודות כפייה או שירות בחזית המזרחית, שם רובם מתו.

באפריל 1944 הועברו יהודי צ'ופ בכוח לגטו באוז'הורוד ולאחר מכן גורשו לאושוויץ באמצע מאי 1944.

בדף הקהילה של יהודי העיר שנכתב במפקד הקהילות הונגריה בשנת 1944 נכתב כי הקהילה היא אורתודוקסית, 332 חברים ורב הקהילה הוא הרמן לייבוביץ'.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|36
|
|-
|1880
|193
|1,187
|-
|1910
|338
|
|-
|1941
|359
|3,498
|-
|}

==לקריאה נוספת==
* צ'אפ (טשאפ), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 346-347. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* [https://kehilalinks.jewishgen.org/chop/ סיפור הקהילה היהודית בצ'ופ]

==הערות שוליים==

קטגוריה:מחוז זקרפטיה: ערים
קטגוריה:קהילות יהודיות שהושמדו בשואה
ארטיום רברוב

ארטיום גנאדייביץ' רברוב (ברוסית: Артём Генна́дьевич Ребро́в; נולד ב-4 במרץ 1984) הוא שוער עבר רוסי וחבר צוות האימון במועדון ספרטק מוסקבה.

== קריירת מועדונים ==
הוא ערך את הופעת הבכורה שלו בליגת העל הרוסית במדי טום טומסק ב־27 בספטמבר 2008 במשחק הדרבי מול צסק"א מוסקבה.

שיחק במדיספרטק מוסקבה, בין 2011 ל־2021. הוא היה השוער הראשון בתקופות שונות במהלך אותו עשור, כולל בשנים שספרטק השתתפה בליגת האלופות. עם בפרטק זכה באליפות 2017 ובסופרקאפ הרוסי.

ב־2021, הודיע שהוא מפסיק את הקריירה שלו כדי להתמקד במינוי החדש שלו כרכז טכני, תוך התמקדות בתקשורת בין צוות האימון של ספרטק להנהלת המועדון.

== תארים ==
=== קבוצתיים ===
; ספרטק מוסקבה
* ליגת העל הרוסית: 2016/17
* הסופר קאפ הרוסי: 2017
=== אישיים ===
*שוער השנה ברוסיה: 2014/2015

== קישורים חיצוניים ==

* 

קטגוריה:כדורגלנים רוסים
קטגוריה:שוערי כדורגל רוסים
קטגוריה:מוסקבה: כדורגלנים
קטגוריה:כדורגלני אוונגרד קורסק
קטגוריה:כדורגלני ספרטק מוסקבה
קטגוריה:כדורגלני שיניק ירוסלבל
קטגוריה:כדורגלני דינמו מוסקבה
קטגוריה:כדורגלני סאטורן
קטגוריה:כדורגלני טום טומסק
קטגוריה:כדורגלני נבחרת רוסיה
קטגוריה:רוסים שנולדו ב-1984
קטגוריה:זוכי פרס ג'נטלמן השנה בכדורגל הרוסי
משומר צוברי

הרב משומר צוברי (בערך ה'תרצ"ט – כ"ז בתשרי ה'תש"ף) היה רב תימני-ישראלי, שכיהן כרבהּ של גן יבנה וכנשיא עמותת "משכן שילה".

==ביוגרפיה==
צוברי נולד בתימן בליל חג השבועות, ועלה לישראל עם משפחתו בגיל צעיר.<ref></ref> המשפחה הופנתה תחילה למעברת בית ליד, ולאחר מכן עברה להתגורר בגן יבנה.

הוא למד אצל הרב אליהו מאיר קובנר בישיבת פורת יוסף ברחובות, ולאחר מכן למד בכולל אברכים ברמת גן.

בשנת ה'תשכ"א מונה לרבהּ של גן יבנה, וכיהן בתפקיד זה עד לפטירתו.<ref></ref> הוא גם עמד בראש עמותת משכן שילה, המפיצה את כתב העת "משכן שילה".<ref></ref>

בשנת 1988 זכה בתואר יקיר העיר גן יבנה.

צוברי נפטר ביום השבת כ"ז בתשרי ה'תש"ף.<ref></ref><ref></ref>

== שכר ==
ב-2013 פורסם כי צוברי הרוויח 928,843 ש"ח בשנה בתפקיד רבה של גן יבנה מה ששם אותו כבעל המשכורת הגבוהה ביותר מבין רבני הערים. זאת למרות שבגן יבנה באותה עת היו 21 אלף תושבים, וכאשר שכרם רבנים של יישובים גדולים בהרבה היה נמוך בכמחצית מה שהעלה את השאלה בדבר הקשר בין כמות העבודה וגובה ההשתכרות.

==הערות שוליים==

קטגוריה:בוגרי ישיבת פורת יוסף
קטגוריה:גן יבנה: אישים
קטגוריה:רבני יישובים
קטגוריה:רבנים תימנים ישראלים
קטגוריה:ישראלים שנפטרו ב-2019
Low Key

"Low Key" הוא סינגל של הזמרת האמריקאית אלי ברוק בהשתתפות הראפר האמריקאי טייגה, שיצא, על ידי חברת התקליטים אטלנטיק רקורדס, ב-31 בינואר 2019.<ref></ref> השיר נכתב על ידי ג'ון ראיין, טדי גייגר, ג'וליאן בונטה, אלי ברוק, סקוט האריס, איאן קירקפטריק, ג'וזף מייקל ספרגור, ויליאמס סרמית' ומייקל סטיבנסון והופק על ידי איאן קירקפטריק וטדי גייגר.<ref></ref><ref name="PR"></ref><ref name="lat"></ref>

גרסה ללא ראפ יצאה במהלך 2019.<ref></ref>

נכון לנובמבר 2021, השיר הושמע למעלה מ-30 מיליון פעמים בספוטיפיי.<ref></ref>

== וידאו קליפ ==
הווידאו קליפ של השיר יצא ב-31 בינואר 2019. נכון לנובמבר 2021, הווידאו קליפ נצפה למעלה מ-42 מיליון פעמים.<ref></ref>

== ביקורת ==
הבילבורד תיאר את "Low Key" כ-"רצועה אמצע-טמפו עם גוון R&B".<ref name="LK BB"></ref> ה-MTV אמר שהשיר הוא "הצצה לז'אנר הלטיני שפוגש פופ אורבני" שברוק מספקת.<ref></ref> המגזין טיים תיאר את השיר כ-"דאנס-פופ נלהב ומוכן למועדון".<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי אלי ברוק
קטגוריה:שירי טייגה
קטגוריה:שירים באנגלית
קטגוריה:שירים שנכתבו על ידי אלי ברוק
קטגוריה:שירים שנכתבו על ידי ג'ון ראיין
קטגוריה:שירים שנכתבו על ידי טדי גייגר
קטגוריה:שירי דאנס-פופ
If You're Over Me

"If You're Over Me" הוא שיר של להקת הסינתפופ הבריטית, יירס אנד יירס. השיר, שנכתב על ידי אולי אלכסנדר וסטיב מק, והופק על ידי סטיב מק, יצא, על ידי פולידור רקורדס, ב-10 במאי 2018, כסינגל השני מתוך אלבום האולפן השני של הלהקה, Palo Santo.

נכון לנובמבר 2021, השיר הושמע למעלה מ-233 מיליון פעמים בספוטיפיי.<ref></ref>

== וידאו קליפ ==
הווידאו קליפ, שבוים על ידי פרד רוסון, יצא לראשונה בערוץ היוטיוב של הלהקה ב-15 במאי 2018. נכון לנובמבר 2021, הווידאו קליפ נצפה למעלה מ-21 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!דנמרק (IFPI Danmark)
|זהב
|45,000
|-
!פולין (ZPAV)
|זהב
|10,000
|-
!הממלכה המאוחדת (BPI)
|פלטינה
|600,000
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי יירס אנד יירס
קטגוריה:שירים באנגלית
קטגוריה:שירים שנכתבו על ידי סטיב מק
קטגוריה:שירים שהופקו על ידי מארק ראלף
קטגוריה:שירים שהופקו על ידי סטיב מק
קטגוריה:סינגלים בהוצאת פולידור רקורדס
Lips Don't Lie

Lips Don't Lie (בעברית: שפתיים לא משקרות) הוא שיר של הזמרת האמריקאית אלי ברוק, בהשתתפות הראפר האמריקאי א בוגי ויט דה הודי.<ref name=":1"></ref> השיר יצא לאור ב-24 במאי 2019, על ידי חברות התקליטים אטלנטיק רקורדס ולטיום אנטרטיינמנט, כסינגל השני של ברוק לקידום אלבום האולפן הראשון שלה, שטרם יצא לאור. השיר נכתב על ידי ארטיסט דובוס, אוסקר יירס, ברוק, אילוף לולב ומדיסון לאב, והופק על ידי לולב ויירס גם כן.

== רקע וכתיבה ==
ברוק אמרה שהיא שמעה את "Lips Don't Lie" לראשונה באוגוסט 2018, והיא רצתה להקליט אותו ברגע ששמעה את השניות הראשונות שלו. היא הקליטה אותו לבסוף ב-29 באוקטובר 2018. ב-15 במאי 2019, פרסמה ברוק צילום מסך שלה כשהיא מאזינה לשיר.

== הרכב ומילים ==
ברולינג סטון כתבו ש-"Lips Don't Lie" הוא שיר מידטמפו הכולל "קצב משולב עם נגינת פסנתר ושירה מעושנת של ברוק". ברוק שרה על "נשיקת המאהב שלה שחושפות הכול" בעוד שא בוגי ויט דה הודי מספר סיפור אחר בקטע השירה שלו. כמו כן, א בוגי ויט דה הודי מקלל בשיר; המילים המקוריות צונזרו בגרסה הסופית שלו.

== וידאו קליפ ==
הווידאו קליפ הרשמי של השיר פורסם ב-24 במאי 2019. הקליפ מציג את ברוק עם מספר גוונים של שפתון וציפורניים מכוסות בתכשיטים. בהמשך, היא שרה את מילות השיר למצלמה עם זום-אין; א בוגי ויט דה הודי מופיע גם הוא לאורך הקליפ, כשהוא מבצע את קטע השירה שלו מאוחר יותר.<ref name=":0"></ref>

נכון לאוקטובר 2021, מונה הצפיות של הקליפ עומד על למעלה מ-13 מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|24 במאי 2019
|הזרמת מוזיקה • הורדה דיגיטלית
| rowspan="2" |אטלנטיק • לטיום
|style="text-align:center;"|<ref name=":1" />
|-
!ארצות הברית
|28 במאי 2019
|רדיו להיטים עכשוויים
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי אלי ברוק
קטגוריה:שירים באנגלית
קטגוריה:שירים שנכתבו על ידי אלי ברוק
קטגוריה:שירים שנכתבו על ידי מדיסון לאב
קטגוריה:סינגלים בהוצאת אטלנטיק רקורדס
עידן קלימן

עידן קלימן (נולד ב-19 בספטמבר 1973) הוא עורך דין ישראלי, יו"ר ארגון נכי צה"ל.

== ביוגרפיה ==
קלימן נולד בירושלים בן לרות (שאיבדה את אביה במלחמת השחרור) ואריה (שנפצע קשה בהגנה על המעוזים במלחמת יום הכיפורים).

קלימן שירת כלוחם בחטיבת גבעתי, עבר טירונות וקורס מ"כים, ושירת בגזרת לבנון ובגזרת רצועת עזה. בשנת 1992, נפצע בקרב מול חוליית מחבלים בח'אן יונס כאשר קליעים חדרו לחזהו במהלך פעילות מבצעית יזומה של צה"ל, ומאז הוא מרותק לכיסא גלגלים.

=== לאחר הפציעה ===
עם סיום השיקום החליט על שיבה לפעילות רגילה ככל שניתן. יצא לטיול בתאילנד, בילה באירופה, חי לבד באוסטרליה ועבד בקונסוליה הישראלית בלוס אנג'לס<ref name=":0"></ref>. שם הרצה על מדיניות ישראל בפני פורומים רבים ומגוונים, טיפל בבעיותיהם של אזרחי ישראל החיים בארצות הברית ובתיירים הישראליים. עם שיבתו לארץ יצא ללימודים בבית הספר למשפטים במרכז הבינתחומי הרצליה. בשנת 2001 עבד כמתמחה בפרקליטות מחוז ת"א ולאחר מכן הוסמך כעורך דין.<ref></ref>

== פעילותו בארגון נכי צה"ל ==
בשנים 2006–2011, כיהן כסגן יו"ר מחוז תל אביב והמרכז של ארגון נכי צה"ל. במסגרת תפקיד זה ייצג ופעל למען מימוש זכויות כל חברות וחברי המחוז. בין השאר פעל לשיקומם הבריאותי, הנפשי והחברתי של פצועי מלחמת לבנון השנייה.

בשנים 2007–2009, היה גם חבר בהנהלת בית קיי, כפר נופש לנכי צה"ל.

בשנת 2011, הקים את האגף המשפטי בארגון נכי צה"ל. במהלך תפקידו הוביל מהלכי חקיקה בכנסת, פעל ונלחם לשיפור זכויות הנכים וטיפול בשיקומם. ייצג את הארגון בפני מוסדות שונים, מיסד תהליכים וריכז פרויקטים שונים אשר דרשו ליווי משפטי.

בשנת 2019 נבחר ליו"ר ארגון נכי צה"ל, והחליף את חיים בר שכיהן בתפקיד במשך עשר שנים ומאז פועל למען יישומה של רפורמת "נפש אחת" שתפקידה הסדרת תקציבים ועיגון זכויות, הגדלת התקנים, ביטול חיטוט בעברם של הפצועים, מינוי נציב קבילות הנכים ועוד<ref></ref>

בשנת 2022, נבחר להשיא משואה בטקס הדלקת המשואות ביום העצמאות ה-74 למדינת ישראל.

== התנדבות ==
* במהלך שהותו בארצות הברית פעל בהתנדבות כמרצה מטעם ארגון נכי צה"ל, לצורך גיוס תרומות לארגון.
* משנת 2004, כיהן במשך חמש שנים בהתנדבות כיו"ר נציגות נפגעי חוט השדרה (משותקים הרתוקים לכיסאות גלגלים), פעל למען שיפור זכויותיהם והיה אחראי מטעם הארגון על הטיפול בהם. בנוסף היה אחראי על ענף טניס כיסאות גלגלים בבית הלוחם תל אביב.
* קלימן התנדב בוועדת המשמעת של התאחדות ספורט נכים.

== חיים אישיים ==
קלימן מתגורר בתל אביב, נשוי לשירי, מורה ומחנכת בבית ספר יסודי. לזוג שני ילדים.

== קישורים חיצוניים ==

* [https://www.pnz.co.il/עידן_קלימן_מתמודד_על_תפקיד_יושב_ראש_ארגון_נכי_צהל.html "יעד ראשון - להחזיר לנכה את הזכויות הרפואיות וההטבות הכספיות עליהן ויתרה הנהלת הארגון על מנת לכסות את ההוצאות למקורבים ולעסקנים]" פורטל נכי צה"ל
* [https://www.youtube.com/watch?v=b79RcEKSTbk יו"ר ארגון נכי צה"ל, עידן קלימן.] אתר YOUTUBE
* [http://www.lawyerinfo.co.il/lawyer/33363-עידן-קלימן עו"ד עידן קלימן] אתר LAWYERINFO
* 

== הערות שוליים ==

קטגוריה:ארגון נכי צה"ל
קטגוריה:עורכי דין ישראלים
קטגוריה:יושבי ראש ונשיאי עמותות
קטגוריה:תל אביב-יפו: אישים
קטגוריה:בוגרי תיכון רנה קסין
קטגוריה:בוגרי המרכז הבינתחומי הרצליה: משפטים
קטגוריה:משיאי משואה ביום העצמאות: 2022
קטגוריה:ישראלים שנולדו ב-1973
A Red Letter Day

"A Red Letter Day" הוא סינגל של צמד הסינת'-פופ האנגלי פט שופ בויז, שיצא ב-17 במרץ 1997, כסינגל הרביעי מתוך אלבום האולפן השישי שלהם, Bilingual.

השיר שבר שיא בתור הירידה הגדולה ביותר שהתרחשה אי פעם בתולדות מצעד הסינגלים הבריטי, שירד מהמקום התשיעי במצעד ל-42 בשבוע לאחר מכן. השיא נשבר בשנה שלאחר מכן על ידי הסינגל "My Weakness Is None of Your Business" של Embrace , שירד מהמקום התשיעי במצעד ל-44 בשבוע שלאחר מכן.<ref></ref>

== ביקורת ==
דומיניק פרידי, מ-Music & Media, כתב כי: "הסינגל הרביעי מהאלבום Bilingual הוא יותר עניין של מספרים מאשר הסינגלים הקודמים Single-Bilingual ו-Se a vida é (That's the Way Life Is), שהסתמכו על כלי הקשה לא קצביים. זוהי נוסחה שהביאה בעבר להיטים ברחבי היבשת עבור טננט ולואו בעבר - השימוש המאופק שלהם בכלי מיתר ובמקצבי מועדונים פשוטים היה הצליל המכונן של אירופה בחלק גדול מהעשור האחרון. באופן מוזר, ההוק הגיע בחלק הראשון של הפזמון, מה שגרם לרבים לחשוב שזה נקרא All I Want."<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1995
קטגוריה:סינגלים מ-1997
קטגוריה:שירי פט שופ בויז
קטגוריה:שירים באנגלית
קטגוריה:וידאו קליפים שבוימו על ידי הווארד גרינהול
קטגוריה:שירי להט"ב
קטגוריה:שירי דאנס-פופ
קטגוריה:שירי מוזיקת האוס
גוסטב קלוציס

גוסטב קלוציס (בלטבית: Gustavs Klucis, ברוסית: Густав Густавович Клуцис: 4 בינואר 1895 – 26 בפברואר 1938) היה צלם לטבי וחבר מרכזי באוונגרד הקונסטרוקטיביסטי בתחילת המאה ה-20. הוא ידוע בתעמולה המהפכנית והסטליניסטית הסובייטית שהפיק עם אשתו ולנטינה קולגינה ובפיתוח טכניקות פוטומונטאז'.

== ביוגרפיה ==
קלוציס החל את הכשרתו האמנותית בריגה בשנת 1912. ב-1915 הוא גויס לצבא הרוסי, שירת ביחידת רובאים לטבית, ולאחר מכן נסע למוסקבה ב-1917. כחייל בגדוד הרובאים הלטבי ה-9 שירת קלוציס בין המשמר האישי של ולדימיר לנין בסמולני בשנים 1917–1918 ולאחר מכן הועבר למוסקבה כדי לשרת כחלק מהמשמר של הקרמלין (1919-1924).

בשנים 1918–1921 החל בלימודי אמנות אצל קזימיר מלביץ' ואנטואן פבזנר, הצטרף למפלגה הקומוניסטית, פגש את הציירת ולנטינה קולגינה ונישא לה, וסיים את בית הספר הממלכתי לאמנות. הוא ימשיך להיות קשור לבית הספר כפרופסור לתורת הצבעים מ-1924 עד שבית הספר נסגר ב-1930.

קלוציס לימד, כתב והפיק אמנות פוליטית עבור המדינה הסובייטית למשך שארית חייו. כשהרקע הפוליטי התדרדר במהלך שנות ה-20 וה-30 של המאה ה-20, קלוציס וקולגינה נכנסו ללחץ גובר להגביל את הנושא והטכניקות שלהם. בעבר היו שמחים, מהפכניים ואוטופיים, עד 1935 האמנות שלהם הוקדשה לקידום פולחן האישיות של יוזף סטלין.

אף שירותו הפעיל והנאמן למפלגה, קלוציס נעצר במוסקבה ב-16 בינואר 1938, כחלק ממה שנקרא "המבצע הלטבי" כשהתכונן לצאת ליריד העולמי של ניו יורק. קולגינה סבלה במשך חודשים ושנים בעקבות היעלמותו. גזר דינו נחרץ על ידי ועדת NKVD ומשרד התובע של ברית המועצות ב-11 בפברואר 1938, הוא הוצא להורג ב-26 בפברואר 1938, במגרש אימונים ליד מוסקבה.

שמו טוהר ב-25 באוגוסט 1956.

== יצירה ==
קלוציס עבד במגוון מדיות ניסויות. הוא אהב להשתמש לתעמולה כתמונת רקע מהפכנית. הפרויקט הראשון שלו, ב-1922, היה סדרה של תצוגות ניידות למחצה, מולטימדיה, שהותקנו ברחובות מוסקבה, ושילבו רדיו, מסכי סרטים ותצוגות בעיתונים, והכל כדי לחגוג את יום השנה החמישי למהפיכה. כמו קונסטרוקטיביסטים אחרים הוא עבד בפיסול, הפיק תערוכות, איורים ועוד.

אבל קלוציס וקולגינה ידועים בעיקר בפוטומונטאז'ים שלהם. שמות של כמה מהכרזות הטובות ביותר שלהם: "חישמול הארץ" (1920), "לא יכולה להיות תנועה מהפכנית בלי תיאוריה מהפכנית" (1927), ו"עובדי שטח בראש המאבק לשיקום הסוציאליסטי." (1932).

הם הציגו לעיתים קרובות, והכניסו את עצמם לתמונות התעמולה האלה, כשהם מחופשים לעובדים או לאיכרים. הקומפוזיציות הדינמיות שלהם, עיוותים של קנה מידה ומרחב, נקודות מבט נועזות ומתנגשות הופכו אותם למודרניים תמידיים.

קלוציס הוא אחד מארבעה אמנים שאומרים שהמציאו את תת-הז'אנר של מונטאז' והצילום הפוליטי ב-1918 (יחד עם הדאדאיסטים הגרמנים חנה הוך וראול האוסמן, ואל ליסיצקי הרוסי). הוא עבד לצד ליסיצקי בתערוכה בינלאומית בקלן.

== גלריה ==
<gallery mode="packed" heights="200">
File:Klucis, Без революционной теории не может быть революционного движения.jpg

File:Klucis, Да здравствует рабоче-крестьянская Красная Армия - верный страж советских границ!.jpg

File:Klucis, Ударники полей, в бой за социалистическую реконструкцию сельского хозяйства!.jpg

File:Klucis, Вся Москва строит метро.jpg
</gallery>

== קישורים חיצוניים ==

* 

== הערות שוליים ==

קטגוריה:ציירים רוסים
קטגוריה:ילידי 1895
קטגוריה:נפטרים ב-1938
The Motto

"The Motto" (בעברית: "המוֹטוֹ") הוא שיר של הדי ג'יי ההולנדי טייסטו והזמרת-יוצרת האמריקאית אווה מקס.<ref name=":0"></ref> הוא יצא לאור ב-4 בנובמבר 2021, על ידי חברת התקליטים אטלנטיק רקורדס, כסינגל מתוך אלבום האולפן Drive. השיר נכתב על ידי פבלו באומן, אמנדה אווה קוצי, קלאודיה ולנטינה, פיטר ריקרופט, שרה בלנשרד וטייס ורווסט.<ref name=":0" />

== רקע וכתיבה ==
השיר נכתב על ידי פבלו באומן, אמנדה אווה קוצי, קלאודיה ולנטינה, פיטר ריקרופט, שרה בלנשרד וטייס ורווסט.<ref name=":0" /> מבקרי מוזיקה מטעם Dancing Astronaut כתבו שהשיר "מאופיין בעיקר בקולות בס גבוהים".<ref></ref> כמו כן, סקרו אותו גופי תקשורת ומוזיקה נוספים כדוגמת רולינג סטון,<ref></ref> Just Jared,<ref></ref> ו-We Rave You.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3 מיליון השמעות.<ref></ref>

== וידאו קליפ ==
את הווידאו קליפ הרשמי של "The Motto" ביים כריסטיאן ברסלאור. הוא מציג את טייסטו ואווה מקס "נוסעים אחורה בזמן וחוגגים אותו".<ref name=":1"></ref> העלילה מתרחשת בשנות ה-20,<ref name=":1" /> כאשר מקס "מגיעה לאירוע במלון אלגנטי", והיא "נכנסת למעלית עם שמפניה ויוצאת ממנה ישירות לתוך מסיבה".<ref name=":1" />

נכון לנובמבר 2021, מונה הצפיות של הקליפ עומד על למעלה מ-2 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה 2×
|140,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|4 בנובמבר 2021
|הזרמת מוזיקה • הורדה דיגיטלית
|אטלנטיק
|style="text-align:center;"|<ref name=":0" />
|-
!איטליה
|12 בנובמבר 2021
| rowspan="2" |רדיו להיטים עכשוויים
|האחים וורנר
|style="text-align:center;"|<ref></ref>
|-
!רוסיה
|16 בנובמבר 2021
|אטלנטיק
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי טייסטו
קטגוריה:שירי אווה מקס
קטגוריה:שירים באנגלית
קטגוריה:שירים שנכתבו על ידי אווה מקס
קטגוריה:שירים שנכתבו על ידי טייסטו
קטגוריה:שירים על אלכוהול
קטגוריה:שירי מוזיקת דאנס
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בצ'כיה
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי פלטינה כפולה באוסטרליה
קטגוריה:סינגלים בהוצאת אטלנטיק רקורדס
Watch Me

Watch Me הוא שיר מאת בלה ת'ורן וזנדאיה. הוא הופק על ידי בן צ'ארלס, אהרון הרמון וג'ים ווס, שגם כתבו יחד את השיר בשביל הפסקול Shake It Up: Break It Down, הפסקול לסדרת הטלוויזיה של ערוץ דיסני, שייק. הוא יצא לאור כסינגל ב-21 ביוני 2011, בהוצאת וולט דיסני רקורדס. גרסה מקורית של השיר, מבוצעת על ידי מרגרט דוראנטה, כלולה גם בפסקול.

זהו הסינגל השני מהפסקול שמבוצע על ידי בלה ת'ורן וזנדאיה. השיר הגיע למקום 86 במצעד הבילבורד הוט 100.

== רקע והרכב ==
"Watch Me" היה סינגל מתוך הפסקול Shake It Up: Break It Down לסדרת הטלוויזיה שייק בערוץ דיסני. השיר הושמע לראשונה בפרק הראשון של הסדרה תחת הגרסה המקורית של מרגרט דוראנטה, שיצאה לאור ב-7 בנובמבר 2010 בצפון אמריקה, שבעה חודשים לפני יציאתו בפועל של הסינגל. הבנות הקליטו את גרסת הכיסוי באפריל 2011. השיר המקורי נשמע בכמה פרקים אחרים של "שייק".

== וידאו קליפ ==
הווידאו קליפ לשיר יצא ב-17 ביוני 2011, במהלך בכורת הסדרה החרשנים. ב-17 בינואר 2015, הסרטון הגיע ל-100 מיליון צפיות ביוטיוב.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי בלה ת'ורן
קטגוריה:שירי זנדאיה
קטגוריה:שירים באנגלית
קטגוריה:שירים מסדרות טלוויזיה
קטגוריה:סינגלים בהוצאת וולט דיסני רקורדס
אליהו אלחרר

הרב אליהו אלחרר (נולד בי' בשבט ה'תשכ"ו, 31 בינואר 1966) הוא רב ישראלי המכהן כרבהּ של מוֹדִיעִין־מַכַּבִּים־רֵעוּת. משמש גם כמנהל מחלקת המקוואות ברבנות הראשית, אב בית דין לענייני ממונות<ref></ref> ונשיא "מעיין טוהר".<ref></ref>

==ביוגרפיה==
אלחרר נולד לאברהם ורוזה אלחרר, ונשא לאישה את דבורה יעל, בתו של הרב יהודה הכהן סקלי. גיסו, בעלה של אחות אשתו, הוא יו"ר תנועת ש"ס, אריה דרעי.

כשהוקמה העיר מודיעין, מונה לרבהּ הספרדי של העיר, לצד הרב דוד לאו שמונה לרב האשכנזי. הרב לאו נטל אחריות על מערך שיעורי התורה, הכשרות, העירובין ומחלקת נישואין והרב אלחרר הקים וניהל את מערך המקוואות.

בשנת 2003 אוחדה מודיעין עם מכבים-רעות, ולצמד הרבנים המכהנים הצטרף גם הרב יעקב צ'יקוטאי, שהיה רבהּ של מכבים רעות. שלושת הרבנים כיהנו במקביל עד לשנת 2013, בה נבחר הרב דוד לאו לתפקיד הרב הראשי לישראל.

ב-2018 התמודד אלחרר בבחירות למועצת הרבנות הראשית, אך נכשל.<ref></ref>

ב-2021 חתם יחד עם הרב צ'יקוטאי על מכתב היוצא נגד כוונת משרד הדתות לערוך שינויים במערכי הכשרות והגיור, ובתגובה לכך קראה תנועת מודיעין החופשית לפיטוריו.<ref></ref>

==קישורים חיצוניים==

==הערות שוליים==

קטגוריה:מודיעין-מכבים-רעות: רבנים
קטגוריה:רבני ערים בישראל
קטגוריה:ישראלים שנולדו ב-1966
דרב אל-ארבעין

דַרבּ אל-ארבעין (בערבית: درب الأربعين, "דרך הארבעים") היא דרך שיירות היסטורית שחיברה בין סודאן למצרים והייתה אחת הדרכים הראשיות במערכת הדרכים חוצות הסהרה.

פיתולי דרבּ אל-ארבעין במתלול הגובל בשקע ח'ארגה

==הנתיב ותולדותיו==
נתיב דרבּ אל-ארבעין עקף את עמק הנילוס ממערבו, עבר וקישר בין נאות מדבר. התוואי שלו נמשך בכיוון כללי דרום-מערב–צפון-מזרח, החל ב בחבל דארפֿוּר במערב סודאן וכלה במנפלוט שעל הנילוס במחוז אסיוט במצרים. אורכהּ של הדרך מגיע לכ-1,800 ק"מ.
הדרך הייתה עורק מסחרי ותרבותי בנתיב שהוליך מלב אפריקה, והיא ידועה עוד מתקופת הממלכה הקדומה של מצרים. עבדים שחורים היו המרכיב העיקרי בסחר שעבר בה וכן חפצי מותרות רווחיים, כגון נוצות יענים, שנהב, ניבי היפופוטם, קרני קרנפים, קרשי הובנה, גומי ערביקום וזהב. היבוא ממצרים כלל בין היתר אריגי כותנה ומשי שיובא ממרחקים, להבי חרבות וכלי נשק חם, סבון ונייר ואף אבני חן ותכשיטים.

האירופי הראשון בעידן המודרני שעשה את דרבּ אל-ארבעין למלוא אורכּה היה הנוסע האנגלי ויליאם ג'ורג' בראון שהצטרף ב-1793 לשיירה השנתית בדרכה דרומה, עוכב בדרפור וחזר באותה דרך צפונה מקץ שנתיים. בספרו מ-1799 כתב על מסעו בדרך זו ופירוט את הסחורות שנשאו. השיירה שאליה הצטרף מנתה כ-500 גמלים ועשתה את הדרך מאסיוט לקָצהָ בסודאן במשך 58 ימים. החוקר הבריטי ביל קנדי שו, שעבר בדרך זו בשנות ה-20 של המאה ה-20, עדיין הרבה לצטט מתוך בראון.

שקיעתה של הדרך מסתמנת במאה ה-19 ומיוחסת להפסקת סחר העבדים, להתייבשות מקורות מים וכן לסדר ולביטחון בעמק הנילוס שהקנו הבריטים ובכך ייתרו את דרך המדבר הקשה. בנתיב שמלוקסור בעמק הנילוס לנאת ח'ארגה עוברת מסילת ברזל, ומקטעים גדולים מדרך הגמלים העתיקה סלולים באספלט שמָחָה את עקבותיהם.

==לקריאה נוספת==

==קישורים חיצוניים==

==הערות שוליים==

 קטגוריה:דרכים וכבישים
קטגוריה:סודאן: גאוגרפיה
קטגוריה:מצרים: גאוגרפיה
TTYLXOX

TTYLXOX (קיצור של: Talk to You Later Hugs and Kisses; בעברית: אדבר איתך אחר כך חיבוקים ונשיקות) הוא שיר של הזמרת, הדוגמנית והשחקנית האמריקאית בלה ת'ורן מתוך הפסקול, Shake It Up: Live 2 Dance.<ref></ref> הוא נכתב והופק על ידי ג'ני לורי, אריס ארכונטיס וחן נאמן. השיר הופץ ב-6 במרץ 2012.<ref name=":0"></ref>

== רקע וכתיבה ==
השיר הולחן על ידי שלישיית כותבי השירים והמפיקים ג'ני לורי, אריס ארכונטיס וחן נאמן.<ref name=":0" /> הוא יצא לאור בחנות האייטונס במרץ 2012. "TTYLXOX" היה הסינגל השלישי, יחד עם "Something to Dance For" של זנדאיה, מתוך הפסקול, Shake It Up: Live 2 Dance, והיה בשימוש בפרק של "שייק".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות.

== וידאו קליפ ==
הווידאו קליפ הרשמי של השיר פורסם ב-9 במרץ 2012.<ref name=":1"></ref> הקליפ הוא מעין מאשאפ עם "Something to Dance For".<ref name=":1" /> הוא מתחיל בכך שהבנות (בלה ת'ורן וזנדאיה) מתחילות לבקש לשיר שירים אחת של השנייה ואז זנדאיה מתחילה לשיר ולרקוד עם קבוצת הרקדנים שלה.<ref name=":1" /> בהמשך, "TTYLXOX" מושמע כשבלה ת'ורן רוקדת ושרה עם הקבוצה שלה.<ref name=":1" />

נכון לנובמבר 2021, מונה הצפיות של הקליפ עומד על למעלה מ-55 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!ארצות הברית
|6 במרץ 2012
| rowspan="2" |הורדה דיגיטלית
| rowspan="2" |וולט דיסני רקורדס
| rowspan="2" style="text-align:center;" |<ref name=":0" />
|-
!הממלכה המאוחדת
|8 במאי 2012
|}

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי בלה ת'ורן
קטגוריה:שירים באנגלית
קטגוריה:סינגלים בהוצאת וולט דיסני רקורדס
ניסים לאון

תמונה מן הסט של "חבורה שכזאת", 1962. משמאל לימין: [[אמנון סלומון, רנה שני, ניסים לאון, רוני יעקב]]
ניסים (ניצ'ו') לאון (15 במרץ 1931 – 11 ביוני 2000) היה צלם, מפיק, שותף בחברת ההפקה "סרטי רול", וזוכה פרס אופיר על מפעל חיים (1996).

== קורותיו ==
ניצ'ו לאון נולד בפלובדיב, שבבולגריה.
עלה לישראל בגיל 7. שרת בצה"ל ביחידת ההסרטה של הגדנ"ע כעוזר-צלם (תפקידו הרשמי היה נשק) תחת זאב רב-נוף יחד עם חיים שרייבר, יונה זרצקי ואחרים. בתחילת דרכו שימש כעוזר-צלם של אלפרד שטיינהרדט.
לאחר שחרורו הצטרף ל"אולפני גבע", שם עסק בצילום יומנים, סרטי תעודה, סרטים לצה"ל ("שלוש שעות ביוני") ופרסומות.
בשנת 2–1961 הקים יחד עם יאיר פרדלסקי וישראל רינגל את חברת "סרטי רול". סרט הקולנוע הראשון שצילם במסגרת "סרטי רול" היה "רק בלירה" בשנת 1964.
הצלם דוד גורפינקל שימש כעוזרו ונמנה עם חניכיו.
לאחר צילום הסרט "המחצבה" ב-1990 התמקד בניהול חברת רול ובהכשרת עובדים צעירים בצילום מקצועי.

בשנת 2003 הוחלט להרחיב את "פרס עדשת הזהב" גם לזכרו של לאון.

==פילמוגרפיה==
הפיק וצילם עשרות סרטים במרוצת השנים, וביניהם:

=== סרטי קולנוע ===
* סעדיה: שורשים במולדת (1951), עלילתי קצר
* "מעשה במונית" (1956)
* "איי לייק מייק" (1961)
* "אלדורדו" (1963)
* "חבורה שכזאת" (1963)
* "רק בלירה" (1964)
* "סלאח שבתי" (1964)
* "999... עליזה מזרחי" (1967)
* "חדוה ושלומיק" (1971)
* "שתי דפיקות לב" (1972)
* "הדיבר ה-11" (1975)
* "קוני למל בתל אביב" (1976)
* "מיליונר בצרות" (1978)
* "חמש חמש" (1980)
* "פצעי בגרות 80" (1980)
* "כשנותנים - קח!" (1982)
* "קוני למל בקהיר" (1983)
* "זוג נשוי" (1983)
* "לא שם זין" (1987)
* "תל אביב לוס אנג'לס" (1988)
* "המחצבה" (1990)

=== סרטים תיעודיים ===
* מחנה בערבה (1953), תיעודי קצר
* תיאטרון בישראל (1967)

==קישורים חיצוניים==

* [https://jfc.org.il/news_journal/61372-2/99104-2 ניסים לאון בצילום סצנה בסרט אי לייק מייק], בארכיון הסרטים הישראלי

== הערות שוליים ==

קטגוריה:צלמי קולנוע ישראלים
קטגוריה:זוכי פרס אופיר: מפעל חיים
קטגוריה:ישראלים שנולדו ב-1931
קטגוריה:ישראלים שנפטרו ב-2000
Something to Dance For

Something to Dance For (בעברית: משהו לרקוד בשבילו) הוא שיר שהוקלט על ידי הזמרת האמריקאית זנדאיה, מתוך הפסקול, Shake It Up: Live 2 Dance.<ref name=":0"></ref> השיר נכתב והפיק על ידי ג'ני לורי, אריס ארכונטיס, בנימין דרבקור וחן נאמן. הוא יצא לאור כסינגל ב-6 במרץ 2012.

== רקע וכתיבה ==
השיר נכתב והפיק על ידי ג'ני לורי, אריס ארכונטיס, בנימין דרבקור וחן נאמן.<ref name=":0" /> ב-3 בדצמבר 2011, סרטון באיכות נמוכה לפרק עתידי של "שייק" לעונת 2012, החל להתפרסם באינטרנט, מה שניתן אפשרות לשמוע חלק מ-"Something to Dance For". ב-6 במרץ, הופץ השיר כסינגל רשמי מתוך הפסקול והועלה לאייטונס.<ref name=":0" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-9 במרץ 2012.<ref name=":1"></ref> הקליפ הוא מעין מאשאפ עם "TTYLXOX".<ref name=":1" /> הוא מתחיל בכך שהבנות (בלה ת'ורן וזנדאיה) מתחילות לבקש לשיר שירים אחת של השנייה ואז זנדאיה מתחילה לשיר ולרקוד עם קבוצת הרקדנים שלה.<ref name=":1" /> בהמשך, "TTYLXOX" מושמע כשבלה ת'ורן רוקדת ושרה עם הקבוצה שלה.<ref name=":1" />

נכון לנובמבר 2021, מונה הצפיות של הקליפ עומד על למעלה מ-55 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!ארצות הברית
|6 במרץ 2012
|הזרמת מוזיקה • הורדה דיגיטלית
|וולט דיסני
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2012
קטגוריה:שירי זנדאיה
קטגוריה:שירים באנגלית
קטגוריה:שירי אלקטרופופ
קטגוריה:סינגלים בהוצאת וולט דיסני רקורדס
הווארד אוברמן

הווארד אוברמן (באנגלית: Howard Overman) הוא יוצר, תסריטאי ומפיק בריטי, זוכה פרס באפט"א לטלוויזיה לסדרת הדרמה הטובה ביותר על יצירת הסדרה "עברייני על".

==קריירה==
אוברמן החל את קריירת הכתיבה בשנת 2005, בה יצר את הסרט הקצר "In the Bathroom". באותה שנה גם כתב פרקים עבור סדרות הטלוויזיה "הנוכלים" ו"תרגילים חדשים", וגם יצר את סרט הטלוויזיה "יום מושלם".<ref name="fiveone">Kibble-White, Graham (8 December 2005). [https://www.thefreelibrary.com/CULTURE+%3A+Perfect+opportunity+for+Claire+to+shine%3B+Graham...-a0139457343 Perfect opportunity for Claire to shine], Birmingham Post</ref><ref name="decwolls">Wollaston, Sam (12 December 2005). [https://www.theguardian.com/media/2005/dec/12/broadcasting.tvandradio The weekend's TV (review)], The Guardian</ref>

בשנים 2006–2008 כתב שלושה פרקים של סדרת הטלוויזיה "מלון בבילון". בשנת 2008 כתב שלושה פרקים לסדרה "Moving Wallpaper", פרק אחד לסדרות "Spooks: Code 9" ו-"Harley Street" ויצר את סרט הטלוויזיה "Dis/Connected".<ref>[http://news.bbc.co.uk/1/hi/entertainment/7258396.stm BBC TV shelves teen suicide drama], BBC News Online, 22 February 2008.</ref>

בשנים 2008–2011 כתב 11 פרקים של סדרת הטלוויזיה "מרלין".

בשנים 2009–2013 יצר את סדרת הטלוויזיה "עברייני על", שזכתה בפרס באפט"א לטלוויזיה לסדרת הדרמה הטובה ביותר בטקס פרסי האקדמיה הבריטית לטלוויזיה 2010.<ref></ref><ref name="bafta.2010"></ref>

בשנים 2010–2012 יצר את המיני-סדרה "Vexed" . באותן שנים גם יצר והפיק את המיני-סדרה "Dirk Gently" , המבוססת על הספר "סוכנות הבילוש של דירק ג'נטלי" של דגלאס אדמס".<ref name="dirkbbcpr"></ref>

בשנים 2013–2015 יצר והפיק את סדרת הטלוויזיה מסוגת הפנטזיה-הרפתקאות "אטלנטיס". זו הייתה סדרת הדרמה החדשה הגדולה ביותר שהועלתה בשבת בלילה בערוצי ה-BBC מאז 2006, והיא משכה כמיליון צופים מהתוכנית הפופולרית "The X Factor" של רשת ITV ששודרה בבריטניה במקביל.

בשנת 2016 יצר והפיק עבור נטפליקס את סדרת הקומדיה-אימה "Crazyhead" .<ref name=HR></ref>

בשנים 2017–2020 יצר עבור "הוּלוּ" את סדרת הטלוויזיה "איש העתיד" .<ref></ref><ref></ref><ref></ref>

ב-2019 יצר והפיק את סדרת הטלוויזיה "מלחמת העולמות", המהווה עיבוד לרומן בעל אותו שם מאת ה.ג. וולס.<ref></ref>

ב-2021 יצר עבור נטפליקס את הסדרה "התאמה מושלמת".

==קישורים חיצוניים==

==הערות שוליים==

קטגוריה:מפיקי טלוויזיה בריטים
קטגוריה:תסריטאים בריטים
לאוניד רדזיחובסקי

לאוניד אלכסנדרוביץ' רדזיחובסקי (ברוסית: Леонид Александрович Радзиховский; נולד ב-1 בנובמבר 1953) הוא פובליציסט, מדען-פסיכולוג ועיתונאי רוסי-יהודי.

רדזיחובסקי בעל טור בעיתון רוסיסקאיה גאזטה, ומשתתף קבוע בתוכניות של תחנת הרדיו "הד מוסקבה"<ref>http://www.intelros.ru/pdf/Rus_Jornal/52_eng/5.pdf</ref>.

==קורות חיים==
רדזיחובסקי נולד במוסקבה למדען אלכסנדר פרידנשטיין .

למד בפקולטה לפסיכולוגיה באוניברסיטת מוסקבה, וסיים את לימודי ב-1975. אחר כך עבד במכון המחקר לפסיכולוגיה כללית ופדגוגית של האקדמיה למדעי הפדגוגיה של ברית המועצות. שם סיים עבודת דוקטורט המוקדשת למחקריו של לב ויגוצ'קי.

בין השנים 1992–1993 הוא היה פרשן פוליטי בערוץ 1, אוסטנקינו. ב-1995 החל לעבוד כפרשן פוליטי של תחנת הרדיו "הד מוסקבה".

ב-5 באפריל 1995 הפך לחבר הדומה הממלכתית של הפדרציה הרוסית (הדומה הראשונה).

בשנת 1996 כתב נאומים של המועמד לנשיאות הפדרציה הרוסית אלכסנדר לבד.

חתן פרס "איש השנה" של פדרציית הקהילות היהודיות של רוסיה (2005).

==קישורים חיצוניים==

==הערות שוליים==

קטגוריה:עיתונאים יהודים רוסים
קטגוריה:מדענים יהודים רוסים
קטגוריה:בעלי טור יהודים רוסים
קטגוריה:פובליציסטים יהודים רוסים
קטגוריה:פסיכולוגים יהודים רוסים
קטגוריה:מוסקבה: אישים
קטגוריה:פוליטיקאים יהודים רוסים
קטגוריה:חברי הדומה הממלכתית
קטגוריה:יהודים חברי הפרלמנט הרוסי
קטגוריה:רוסים שנולדו ב-1953
אסון פסטיבל אסטרו-וורלד

אסון פסטיבל אסטרו-וורלד היה אירוע אסון של תדחוקת קהל שגרם למנוסת בהלה שהתרחש ב-5 בנובמבר 2021 בפסטיבל אסטרו-וורלד, אירוע מוזיקה ביוסטון, טקסס, ארצות הברית, אשר בראשו עמד הראפר האמריקאי טראוויס סקוט.<ref name=":0"></ref><ref></ref> 

באסון, עשרה אנשים מתו<ref></ref><ref name=":2"></ref>, 25 נוספים אושפזו, ויותר מ-300 בני אדם טופלו עקב פציעות בבית החולים השדה של הפסטיבל.<ref></ref><ref></ref> מבקרים בקונצרטים תיעדו את התקרית ופרסמו סרטונים בהם סיפרו את חוויותיהם ברשתות החברתיות.<ref></ref> 

== רקע ==
פסטיבל אסטרו-וורלד (באנגלית: Astroworld Festival) הוא אירוע מוזיקה שנתי אשר נוסד על ידי הראפר וכותב השירים האמריקני טראוויס סקוט ב-2018.<ref></ref> האירוע אורגן ונוהל על ידי לייב ניישן ושלוחותיה. אפל מיוזיק שידרה את ההופעה של סקוט בשידור חי.

=== הכנות ===
בפסטיבל היו כ-50,000 משתתפים, אם כי המקום יכול להכיל עד 200,000 איש.<ref name=":1"></ref> העיר יוסטון ומחוז האריס ארגנו אבטחה לאירוע, אך ראש העיר סילבסטר טרנר הצהיר כי העיר סיפקה יותר אבטחה לפסטיבל מאשר שסיפקה ל-World Series 2021, שהסתיימה ביוסטון שלושה ימים קודם לכן.

למשטרת יוסטון היו 528 שוטרים בפסטיבל, ומארגני האירוע לייב ניישן סיפקו עוד 755 קציני אבטחה. מכבי האש של יוסטון הציבו 20 אמבולנסים מחוץ למקום לקראת הקונצרט. קבלן מברוקלין, הקים אוהל רפואי ראשי ואוהלים קטנים יותר סביב המקום הכוללים בין היתר שני רופאי חדר מיון, שש אחיות מוסמכות, שני פרמדיקים ותשעה טכנאי רפואת חירום.

התרחישים שהמשטרה התכוננה אליהם במסגרת תוכנית האבטחה של המארגנים היו: מקרה של יורה פעיל, מזג אוויר קשה ואפשרות להתפרעויות או תסיסה אזרחית, אך המארגנים לא התכוננו לאירועי חירום של תדחוקת קהל או מנוסת בהלה.<ref name=":3"></ref> בהתבסס על "מתווה האתר ואירועים מהעבר", החששות העיקריות של המשטרה היו תקריות מרובות הקשורות לאלכוהול/סמים, צורכי פינוי אפשריים או אירוע רב-נפגעים.<ref></ref> הכנות ל-"לזיהוי התנהגות קהל שעלולה להיות מסוכנת בשלביה המוקדמים במאמץ למנוע הפרעה/התפרעות אזרחית" מעולם לא צוינו בהנחיות המשטרה.

=== מקרים קודמים ===
בהופעות הקודמות של סקוט התרחשו גם כן מספר בעיות. בלולהפלוזה בשנת 2015, סקוט עצמו נעצר עקב הפרת סדר לאחר שהסית את צופי הקונצרטים להתעלם מהאבטחה ולמהר לבמה. בשנת 2017, הוא נעצר בגין התנהלות דומה לאחר הופעה בצפון מערב ארקנסו .<ref></ref> באותה שנה, מעריץ תבע את סקוט ואת המארגנים של הקונצרט במנהטן לאחר שנפל מהמרפסת ונגרר לבמה, וטען כי הנפילה נגרמה מדחק בקהל. בשנת 2019, שלושה אנשים נרמסו ונפצעו כשההמון מיהר להיכנס למתחם באסטרו-וורלד.<ref></ref>

== קורבנות ==
8 קורבנות מגיל 14–27 נהרגו בליל המופע.

אחת מהפצועות במופע, אישה כבת 22 הוכרזה עם מוות מוחי ב-9 בנובמבר. היא מתה לאחר מספר ימים מה שהפך אותה לקורבן התשיעי באסון.

25 אנשים פונו לבית החולים, אחד עשר מהם היו עם דום לב.

שני קורבנות נותרו במצב אנוש נכון ל-11 בנובמבר, כולל ילד בן תשע שהיה בתרדמת קומה לאחר שנמחץ במופע, לאחר מכן ב-14 בנובמבר הוא נפטר ובכך נהיה הקורבן העשירי באסון.

בסך הכל, יותר מ-300 אנשים טופלו עם פציעות בבית החולים שהוקם באזור האסון.

== הערות שוליים ==

קטגוריה:אסונות מחיצה
קטגוריה:אסונות ב-2021
קטגוריה:אסונות מעשה ידי אדם בארצות הברית
קטגוריה:יוסטון
אריק סיידל

אריק סיידל (באנגלית: Erik Seidel; נולד ב-6 בנובמבר 1959) הוא שחקן פוקר יהודי אמריקאי. בשנת 2010 נבחר להיכל התהילה של הפוקר.

==קורות חיים==
סיידל נולד וגדל בניו יורק. כשהיה צעיר שיחק שש בש מקצועני ובהמשך עבד בסוחר בבורסה לניירות ערך בניו יורק.

== קריירת פוקר ==
סיידל זכה בצמיד אליפות העולם בפוקר הראשון שלו בטורניר לימיט טקסס הולדם ב-1992, בו הרוויח 168 אלף דולר. בהמשך זכה ב-8 צמידים נוספים בסוגי משחקים שונים, בניהם לימיט ופוט לימיט אומהה הולדם ו-Deuce to Seven. ב-2021 זכה בצמיד התשיעי שלו, והראשון באינטרנט, כשניצח את טורניר ה-Super Million$ High Roller והרוויח כ-978 אלף דולר.

סיידל זכה באירוע המרכזי של ה-WPT, ב-Foxwoods Poker Classic ב-2008.

ב-2010 נבחר להיכל התהילה של הפוקר.

ב-2023 זכה סיידל בצמיד העשירי שלו, כאשר ניצח את טורניר ה-Super High Roller שהתקיים באיי בהאמה, ובכך נכנס למועדון מצומצם של שחקנים אשר זכו ב-10 צמידים או יותר.

נכון לדצמבר 2023, סיידל זכה בסך של כ-45.5 מיליון דולר מטורנירי פוקר, כשמתוכם כ-9.5 מיליון דולר בסבב אליפות העולם וכ-2.5 מיליון דולר ב-WPT והוא מקום שביעי ברשימת המרוויחים ביותר בעולם לפי אתר The Hendon Mob.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
|1992
| dir="ltr" |$2,500 Limit Hold'em
|$168,000
|-
|1993
| dir="ltr" |$2,500 Omaha 8 or Better
|$94,000
|-
|1994
| dir="ltr" |$5,000 Limit Hold'em
|$210,000
|-
|1998
| dir="ltr" |$5,000 Deuce to Seven Draw
|$132,700
|-
|2001
| dir="ltr" |$3,000 No Limit Hold'em
|$411,300
|-
|2003
| dir="ltr" |$1,500 Pot Limit Omaha
|$146,100
|-
|2005
| dir="ltr" |$2,000 No Limit Hold'em
|$611,795
|-
|2007
| dir="ltr" |$5,000 No-Limit Deuce to Seven Draw Lowball
|$538,835
|-
|2021
| dir="ltr" |$10,000 Super Million$ High Roller
|$977,842
|-
|2023
| dir="ltr" |$50,000 Super High Roller
|$1,704,400
|}

==קישורים חיצוניים==

== הערות שוליים ==

קטגוריה:שחקני פוקר אמריקאים
קטגוריה:שחקני פוקר יהודים
קטגוריה:זוכי צמיד אליפות העולם בפוקר מארצות הברית
קטגוריה:זוכי סבב הפוקר העולמי
קטגוריה:חברי היכל התהילה של הפוקר
קטגוריה:אמריקאים שנולדו ב-1959
MIPTV

MIPTV (בצרפתית: Marché International des Programmes de Télévision) הוא פסטיבל שמתקיים מדי שנה (בדרך כלל אפריל) בקאן, צרפת, תוך שימוש במתקנים ובתשתיות שהעיירה פיתחה במהלך השנים כדי לארח אירועים חשובים אחרים דוגמת פסטיבל הקולנוע בקאן.

הפסטיבל הוא למעשה שוק תוכן ליצירת הפקות משותפת, קנייה, מכירה, מימון והפצה של תוכני בידור. והוא מספק לאנשים המעורבים בתעשיית הטלוויזיה, הקולנוע, התוכן הדיגיטלי והאודיו-ויזואלי, ההפקה וההפצה, כנס לשיווק ורישות עסקי, לגילוי מגמות עתידיות וסחר בזכויות תוכן ברמה גלובלית. הוא נחשב לפסטיבל הגדול ביותר בתחומו בעולם.

הפסטיבל קשור לתערוכת MIPCOM, אך שומר על המיקוד המובהק שלו. אירוע MIPCOM מתקיים באותו מקום באוקטובר בכל שנה, על ידי אותם מארגנים.

==היסטוריה==
MIPTV נוסד בליון, צרפת, בשנת 1963, שלוש שנים לאחר הקמת MIFED, שוק התוכן הראשון בעולם, במילאנו, איטליה. ב-MIPTV הראשון השתתפו 119 חברות מ-19 מדינות.

בשנת 1965, לאחר הפסקה של שנה, עברה MIPTV לקאן, והשתמשה בארמון הפסטיבלים והקונגרסים (פאלאס דה פסטיבל) הישן. בשנת 1982 עבר השוק למתחם הפסטיבלים החדש של קאן, כאשר המתחם הישן הפך לבית מלון. ב-1987 נמכרה החברה שארגנה את השוק, MIDEM, לחברת TVS מבריטניה תמורת 5 מיליון ליש"ט. שנתיים לאחר מכן, TVS מכרה את MIDEM ל-Reed Exhibitions (תמורת 20 מיליון דולר), אשר שינתה את שם חברה ל-Reed MIDEM. הפסטיבל גדל במהירות עם השנים וב-2002 השתתפו בו 12 אלף קונים ומוכרים מ-2,200 חברות.

מאז תחילת שנות ה-2000 משתתפות בפסטיבל בקביעות חברות הפקה ותוכן ישראליות, ביניהם: "שידורי קשת", "דורי מדיה גרופ", "אולפני הבירה ירושלים" (JCS) ו"ארמוזה פורמטס".

==כנסים ואירועים==
במסגרת הפסטיבל נערכים כנסים ואירועים, בהם מוזמנים לנאום מנכ"לים מחברות המדיה העולמיות הגדולות. בשנת 2014 הוזמן אבי ניר, מנכ"ל שידורי קשת, להגיש את הנאום המרכזי בכנס. אירועים נוספים כוללים את:
* MIPDoc - שוק של קונים, מוכרים, ומפיקים בינלאומיים בנושא תוכניות דוקומנטריות.
* MIPFormats -שוק של פורמטים שהושק ב-2010.

==תחרויות==
במסגרת הפסטיבל נערכים תחרויות שונות, בין השאר"
* תחרות תכנים סלולריים, בה זכתה בפרס הראשון, באפריל 2005, חברת CHOOZ מקבוצת אולפני הבירה ירושלים.
* תחרות Mipcube lab, המיועדת לגלות סטארט-אפים חדשים בתחום הווידאו, שהטכנולוגיות שלהם יכולות לקדם את עולם הטלוויזיה.

==קישורים חיצוניים==
* 
* 
* 
* 
* 
* 

== הערות שוליים ==

קטגוריה:קאן
קטגוריה:תערוכות
קטגוריה:צרפת: טלוויזיה
מנחם מנדל חכם

הרב מנחם מנדל חכם (ל' באב ה'תרפ"ט, 5 בספטמבר 1929 – כ"ד בחשוון ה'תשס"ז, 15 בנובמבר 2006) היה רב ישראלי–רומני, ששימש כרבן של הערים גאלאץ, שאץ ואור עקיבא.<ref></ref>

==ביוגרפיה==
חכם נולד בעיר גאלאץ למשפחת חסידי שטפנשט. בשנת ה'תש"ט נישא לגיטל, בת הרב נפתלי בוימן מרדאוץ.

בשנת ה'תש"ח, לאחר שלמד כתיבת סת"ם, שחיטה ומילה, מונה לרבהּ של שאץ. בשנת ה'תש"י מונה לרבהּ של עיר הולדתו, גאלאץ.

בכ"ד באלול ה'תשכ"ג עקר מבוקרשט לווינה, וממנה עלה לישראל. בתחילה השתכן בבני ברק, ולאחר מכן עבר לגבעת שמואל, בה שימש כרב שכונת קריית ישראל, שכונה המאוכלסת בעולי רומניה, במשך 11 שנים.

בי"ג בתמוז ה'תשמ"ב מונה לרבהּ של אור עקיבא, תפקיד בו שימש עד ליום פטירתו.<ref></ref>

לאחר פטירתו נקרא על שמו רחוב בעיר. 
==הערות שוליים==

קטגוריה:אור עקיבא: אישים
קטגוריה:גאלאץ: אישים
קטגוריה:גבעת שמואל: אישים
קטגוריה:רבנים רומנים
קטגוריה:ישראלים ילידי רומניה
קטגוריה:רבני שכונות
קטגוריה:רבני ערים בישראל
קטגוריה:ישראלים שנולדו ב-1929
קטגוריה:רומנים שנולדו ב-1929
קטגוריה:ישראלים שנפטרו ב-2006
קטגוריה:עולים בשנות ה-1960
ישעיה שנייבאלג

הרב ישעיה שנֵייבַּאלג (ז' באלול ה'תר"ף, אוגוסט 1920 – י"ח בתשרי ה'תשס"ג, ספטמבר 2002) היה רב ישראלי–רומני, שכיהן כרב המושב בני ראם וכראש בד"ץ מחזיקי הדת.

==ביוגרפיה==
שנייבאלג נולד במרגיטה שבחבל טרנסילבניה הרומני לשרה והרב דוד צבי שנייבאלג.

הוא למד בישיבת בית ישראל ודמשק אליעזר, בראשה עמד אביו, והוסמך לרבנות אצל הרב חיים מרדכי רולר.

עם פרוץ מלחמת העולם השנייה נסגרה הישיבה והתושבים הועברו לגיטאות. הוא נשלח לטרנסניסטריה (ליד מולדובה), ולאחר המלחמה עבר לצ'רנוביץ ואחר כך לבוקרשט.

בי"ז באב ה'תש"ו נישא למירל בריינא, ביתו של האדמו"ר רבי שלום אייכנשטיין מזידיטשוב. לאחר נישואיו שהה בגרוסוורדיין, שם נסמך שוב לרבנות, על ידי הרבנים יצחק יעקב וייס ודוד שפרבר.

בשנת ה'תש"ז מונה לרב העיירה אלבה יוליה, ובחודש חשוון ה'תש"ח קיבל משרת דיינות בדעעש. בחודש אלול ה'תש"י עלה לישראל והתגורר בשכונת ימין משה שבירושלים. בל' בשבט ה'תשי"ג נפטרה אשתו. הוא נישא בשנית לבאשה שפירא, בת ר' דוד בעל הבני ציון.

בשנת ה'תשט"ז עבר להתגורר במושב החרדי בני ראם, והפך לרבו. בשנת ה'תשמ"א עבר לגור בשכונת רמת אלחנן בבני ברק, ומונה לראש בד"ץ מחזיקי הדת. בי' בטבת ה'תשמ"ד נפטרה אשתו. הוא נישא בשלישית לאסתר עקשטיין לבית ברקוביץ'.

נפטר בי"ח בתשרי ה'תשס"ג, ונקבר בהר המנוחות בירושלים.

==צאצאיו==
;מאשתו הראשונה:
* שרה חנה פייגא, אשת רבי שמואל יעקב קאהן, האדמו"ר מתולדות אברהם יצחק.
* רבי חיים יחיאל אהרן מאיר, האדמו"ר מזידיטשוב בני ברק.
* רבי יצחק אייזיק, האדמו"ר מזידיטשוב – באר שבע, המתגורר בבורו פארק.
** רבי פנחס חיים, האדמו"ר מווערצקי.
* רבי ישראל, האדמו"ר מזידיטשוב-באלחוב (נפטר בכ"ז בניסן ה'תשע"ג).<ref></ref>
;מאשתו השנייה:
* רבי בן ציון, האדמו"ר מראזלא.
* הענדל, (נפטרה בח' באלול תש"ף).<ref></ref><ref></ref> אשת רבי יהושע העשיל מוסקוביץ, האדמו"ר משאץ–מונטריאול
* ראדא, אשת רבי יחיאל מאיר רוזנבוים, האדמו"ר מראחוב.
** רבי דוד צבי רוזנבוים, האדמו"ר ממז'יבוז'.

==לקריאה נוספת==
* נצח ישעיה, עמודים רס"ט–רפ"ט (בני ברק, ה'תשס"ט), בהם מפורטים תולדות חייו.

==הערות שוליים==

קטגוריה:רבני מושבים
קטגוריה:בוגרי ישיבת בית ישראל ודמשק אליעזר
קטגוריה:ישראלים ילידי רומניה
קטגוריה:יהודים הקבורים בהר המנוחות
קטגוריה:ניצולי השואה
קטגוריה:ישראלים שנולדו ב-1920
קטגוריה:ישראלים שנפטרו ב-2002
קטגוריה:אלבה יוליה: רבנים
קטגוריה:מועצה אזורית נחל שורק: אישים
קטגוריה:ימין משה: אישים
גלינסטאן

גליסטאן ממדחום מרטיב משטח זכוכית
גלינסטאן (Galinstan) הוא שם מסחרי לתערובת אוטקטית המורכבת מגליום, אינדיום ובדיל. ביחס משקלי של 68.5% גליום, 21.5% אינדיום ו10.0% בדיל. בהרכב זה טמפרטורת ההתכה 19°C-. כסגסוגת מתכתית נוזלית בטמפרטורת החדר גלינסטאן משמש כתחליף לכספית במדחום וכתחליף לסגסוגת הראקטיבית נתרן-אשלגן.

השם הוא הלחם של שלושת המרכיבים gallium, indium, stannum (בלטינית בדיל - Stannum).
* טמפרטורת הרתיחה: מעל 1300°C
* ב 500°C לחץ האדים < 10<sup>-8</sup> מילימטר כספית
* לא מסיס במים ובממסים אורגנים
* מוליכות חום: 16.5 W·m<sup>−1</sup>·K<sup>−1</sup>
* מוליכות חשמלית: S/m 3.46×10<sup>6</sup>
* החומר הנוזלי נוטה להדבק למשטחים של חומרים דוגמת זכוכית, תכונה המקטינה את יעילותו בהשוואה לכספית

==קישורים חיצוניים==

קטגוריה:סגסוגות
קטגוריה:גליום
קרחון בארט

קרחון בארט (באנגלית: Barrett Glacier) הוא קרחון ברכס הרי הנסיך אולף שבהרי המלכה מוד, באזור חוף דופק של שטח חסות רוס שבאנטארקטיקה.

הקרחון מנקז את המדרונות הצפוניים של הרי הנסיך אולף.

אורכו של הקרחון 30 קילומטרים.

הקרחון זורם בין גבעות גברו לבין מצוקי לונגהורן.

הקרחון נשפך אל מדף הקרח רוס.

== היסטוריה ==
=== מקור השם ===

שמו של הקרחון ניתן לו על ידי משלחת הסקר הגאולוגי האנטארקטי של ניו זילנד (New Zealand Geological Survey Antarctic Expedition), אשר חקרה את אנטארקטיקה בין השנים 1963 – 1964.

הקרחון נקרא על שם פיטר בארט (Peter Barrett), גאולוג חבר המשלחת.

== הערות שוליים ==

בארט